Munuaistoiminnan gammakuvaus

|  |  |
| --- | --- |
| Kuvaus: | Ohje tutkimukseen tulevalle potilaalle |

Tutkimuksen tarkoitus Tutkitaan radiolääkkeen avulla munuaisten verenkiertoa, munuaiskuoren toimintaa ja virtsan erittymistä.

Esivalmistelut ½ -1 tunti ennen tutkimusta sinun tulee juoda ½ -1 litra nesteitä (esim. vettä). Virtsaamassa saa käydä.

Tutkimuksen kulku Puoli tuntia kestävän tutkimuksen aikana seurataan radiolääkkeen kulkua munuaisiin ja erittymistä rakkoon. Radiolääke annetaan kyynärtaipeen laskimoon. Virtsan eritystä nopeutetaan yleensä nesteenpoistolääkkeellä.

Tutkimuksen jälkeen Tutkimuksen jälkeen on juotava runsaasti ja käytävä usein WC:ssä seuraavan 12 tunnin aikana.

Tutkimuksessa käytetään pientä määrää radioaktiivista lääkeainetta, jonka vuoksi läheistä kontaktia pieniin lapsiin sekä raskaana oleviin tulisi välttää tutkimuspäivänä. Tutkimuksessa käytetty radiolääke poistuu elimistöstä tänä aikana.

Tulliasemilla on käytössä radioaktiivisuusmittarit. Jos aiot matkustaa ul- komaille tutkimuksen jälkeen, pyydä hoitohenkilökunnalta todistus tehdystä tutkimuksesta.

Imettävien äitien on pidettävä 24 tunnin imetystauko tutkimuksen jälkeen. Tauon aikana lypsetty maito tulee hävittää.

Tutkimuspaikka Puijon sairaala, Pääsairaala, C-aula, 2.kerros, Isotooppilääketiede

 Huom! sisääntulokerros on 0-kerros

Lisätiedot Jos olet raskaana,sinulla on kysyttävää tai sinulle tulee äkillinen este, ota yhteys kliinisen fysiologian yksikköön puh.017 - 173270.